open-index/open-wikipedia-markdown huggingface dataset:
קוג'אליספור

**קוג'אליספור** (בטורקית: **Kocaelispor**) הוא מועדון כדורגל מהעיר איזמיט שבקוג'אלי, אשר משחק בליגת העל הטורקית.

המועדון נוסד ב-1966, ומשחק את משחקי הבית שלו באצטדיון קוג'אלי, המכיל 34,829 מושבים. צבעי הקבוצה הם ירוק ושחור. הקבוצה זכתה פעמיים בגביע הטורקי.

## היסטוריה

בשנת 1966 שלושה מועדונים מהעיר איזמיט – באצ'ספור, איזמיט גנצ'ליק ודואנספור – הסכימו להתאחד למועדון אחד, ששמו **קוג'אליספור** וצבעיו ירוק שחור.

הקבוצה התקבלה לליגה הראשונה בעונת 1966/1967. המועדון עלה לראשונה לליגת העל הטורקית ב-1980 ושיחק בה ברציפות במשך שמונה עונות.

לאחר שעלתה בחזרה לליגה הבכירה בעונת 1991/1992, השיגה הקבוצה את הישג השיא שלה כשסיימה במקום הרביעי בליגה. הישג זה נתן לקבוצה לראשונה כרטיס למפעל אירופי, גביע אופ"א. הקבוצה הוגרלה בסיבוב הראשון נגד ספורטינג ליסבון. במשחק הביתי השיגה הקבוצה תיקו 0-0, אולם בגומלין נכנעה ליריבה מפורטוגל בתוצאה 2-0 והודחה. באותה העונה המשיכה הקבוצה בהצלחותיה בליגה, וסיימה במקום השישי. בנוסף, הגיעה גם לשלב חצי גמר הגביע הטורקי. בשתי העונות שלאחר מכן סיימה הקבוצה במקומות ה-9 וה-5. בגביע האינטרטוטו לעונת 1997/1998 הוגרלה הקבוצה לבית מספר 11 והשיגה 4 נקודות בזכות ניצחון 3–5 על פאולה היברניאנס המלטזית, מה שהיה לניצחון הראשון של הקבוצה במסגרת אירופית, ותיקו 1-1 עם שטרסבורג הצרפתית. בנוסף רשמה הקבוצה שני הפסדים, 3-1 לצסק"א סופיה הבולגרית ו-0–2 לאורל הרוסית.

בעונת 1996/1997 זכתה הקבוצה בגביע הטורקי ובתואר הראשון של המועדון, לאחר ניצחון בגמר על טרבזונספור. הניצחון העניק לקבוצה כרטיס לגביע אירופה למחזיקות גביע לעונת 1997/1998. לאחר שגברה בסיבוב הראשון על פרוגרסול בוקרשט הרומנית, הודחה בסיבוב השני על ידי לוקומוטיב מוסקבה.

בעונת 1999 שיחקה הקבוצה שוב בגביע האינטרטוטו והודחה בסיבוב המוקדמות השלישי על ידי דיסבורג הגרמנית לאחר שגברה בסיבוב השני על ונטספילס הלטבית. הקבוצה השתתפה פעם נוספת במפעל בעונה שלאחריה, אך הודחה בסיבוב הראשון על ידי אטלנטאס הליטאית.

בעונת 2001/2002, זכתה הקבוצה בגביע טורקי שני, לאחר ניצחון בגמר על בשיקטש בתוצאה 0–4. בעקבות הזכייה העפילה הקבוצה פעם נוספת לגביע אופ"א לעונת 2002/2003. הקבוצה רשמה עונה חלשה כאשר הודחה כבר בשלב הראשון על ידי פרנצווארוש וסיימה במקום ה-18 בליגה הטורקית, ונשרה לליגת המשנה.

לאחר חמש עונות בליגת המשנה הטורקית, עלתה חזרה לליגה העל, אך לאחר עונה אחת בלבד שבה חזרה לליגת המשנה, ובעונה לאחר מכן ירדה לליגה השלישית. ירידות הליגה נמשכו ובין השנים 2014–2016 שיחקה הקבוצה בליגה חובבנית.

### חזרה לליגות המקצועניות
בעונת 2016/2017 שב המועדון לפעילות מקצוענית ושיחק בליגה הרביעית. בתום עונת 2019/2020 העפילה הקבוצה לליגה השלישית ולאחר עונה אחת ביצעה עלייה נוספת כשהעפילה לליגת המשנה. בשלוש העונות שלאחר מכן הקבוצה עלתה וירדה בין הליגות השנייה והשלישית. בעונת 2023/2024 סיימה הקבוצה במקום השישי בליגת המשנה, אך לא הצליחה להעפיל דרך הפלייאוף. בעונת 2024/2025 זכתה הקבוצה באליפות ליגת המשנה והעפילה לליגת העל לאחר 15 שנות היעדרות.

## סגל הקבוצה
; נכון ל-26 באוגוסט 2025

 (בהשאלה מקליארי)

 (בהשאלה מדינמו קייב)
 (קפטן)

## תארים
**גביע טורקי (2):** 1996/1997, 2001/2002

## קישורים חיצוניים

* 

## הערות שוליים

קטגוריה:קבוצות כדורגל טורקיות
קטגוריה:קבוצות כדורגל שהוקמו ב-1966
חוג חנוך

**חוג חנוך** הוא כינוי מחקרי לזרם ספרותי־דתי מיסטי ביהדות בתקופת בית שני, שהתפתח סביב דמותו של חנוך המקראי. מחברי חוג זה חיברו כתבים אפוקליפטיים, המהווים חלק מהספרות החיצונית ובהם ספרי חנוך, צוואות השבטים, ספר היובלים, המגילה החיצונית לבראשית וקטעים נוספים שנתגלו במגילות מדבר יהודה. ספרות זו מציגה את חנוך כדמות מיסטית הנעה בין העולם הגשמי לעולם המלאכים העולה לשמים ונחשף לסודות הבריאה והקוסמולוגיה. השקפתם האסכטולוגית השפיעה על השיח בקרב הציבור היהודי בימי בית שני ועל הציפייה לגאולה בדמותו של משיח אשר יגיע באחרית הימים.

ספרות חוג חנוך השפיעה השפעה ניכרת על אנשי כת קומראן, כתות יהודיות-נוצריות, על השיעה הקדומה ועל כתות יהודיות פרוטו-קראיות ובהמשך על התנועה הקראית-ירושלמית שנודעה בכינוי "אבלי ציון".

## ספרות
במרכז הספרות של חוג חנוך עמדה דמותו של חנוך. חלקים מכתבים ספרותיים אלו נשתמרו במסורת הכנסיות הנוצריות, חלקם בשפת המקור התגלו במגילות קומראן. נראה כי לספרות זו הייתה השפעה ניכרת על ספרות כת קומראן.

עדויות שונות מצביעות על כך שספרות חנוך הגיעה גם לחצי האי ערב כבר בתקופת מוחמד. במסורת האסלאמית מזוהה חנוך המקראי עם הנביא אידריס המוזכר בקוראן, ופרשנים מוסלמים רבים קישרו בין הדמויות. חוקרים עמדו על זיקה בין מסורות חנוך לבין התפתחות זרמים דתיים גנוסטיים במאות הראשונות לספירה. מאני, מייסד אחת מן התנועות הגנוסטיות במאה השלישית, שמוצאו בחוג יהודי־נוצרי מן האלכסאים, נחשב בקיא בספרות החנוכית והושפע ממנה. ספר הענקים שאומץ על ידי מאני מתקשר גם כן לספרות חנוך, כאשר חיבור זה נמצא בין מגילות קומראן.
## השקפתם האסכטולוגית
אנשי חוג חנוך החזיקו בתפיסה אבסולוטית לגבי קץ העולם וגאולתו. לדידם הגאולה חובקת כל; את גאולת האומה וגאולת היחיד, גאולת הבשר וגאולת הרוח. מתפיסה קיצונית זו לגבי קץ העולם הושפעו באופן הבולט ביותר אנשי כת קומראן.

מעמד הכהונה תפס מקום נכבד בתפיסתם והגותם של אנשי החוג.

## אסטרונומיה וקביעת לוח שנה
אנשי חוג חנוך עסקו באסטרונומיה בהתאם למסורת דתית-קאנונית מקודשת וקבעו את מספר הימים בשנה ל-364 לפי לוח השנה המסופוטמי, חלק מהמערכת האסטרונומית שרווחה במסופוטמיה שנקראה בשם הכללי, .

## הערות שוליים

קטגוריה:כתות זרמים וקבוצות ביהדות בתקופת בית שני
הקבינט של ארצות הברית בממשל ויליאם הווארד טאפט

**הקבינט של ארצות הברית בממשל ויליאם הווארד טאפט** כיהן במשך תקופת כהונה נשיאותית אחת, ממועד השבעת הנשיא טאפט ב-4 במרץ 1909 ועד תום כהונתו ב-4 במרץ 1913.

## הרכב הקבינט
הקבינט כלל תשעה בעלי תפקידים וכיהנו בו 11 גברים.

רוב חברי הקבינט - שבעה - שימשו בתפקידיהם במשך כל תקופת כהונת הקבינט. 

מזכיר החקלאות ג'יימס וילסון שירת תחת הנשיא השלישי שלו (החל את כהונתו תחת הנשיא מקינלי ב-1897, המשיך בה תחת יורשו הנשיא רוזוולט וסיים אותה תחת טאפט).

## חברי הקבינט
* מזכיר המדינה: פילאנדר נוקס (1909-1913)
* מזכיר האוצר: פרנקלין מקוויי (1909-1913)
* מזכיר המלחמה: ג'ייקוב דיקינסון (1909-1911), הנרי סטימסון (1911-1913)
* התובע הכללי: ג'ורג' וודוורד ויקרשאם (1909-1913)
* המנהל הכללי של הדואר: פרנק היצ'קוק (1909-1913)
* מזכיר הצי: ג'ורג' וון לנגרקה מאייר (1909-1913)
* מזכיר הפנים: ריצ'רד בלינג'ר (1909-1911), וולטר פישר (1911-1913)
* מזכיר החקלאות: ג'יימס וילסון (1909-1913)
* מזכיר המסחר והעבודה: צ'ארלס נייגל (1909-1913)

*
טאפט, ויליאם הווארד
Tónlistinn

**Tónlistinn** הוא מצעד מוזיקה איסלנדי המפורסם מדי שבוע על ידי איגוד תעשיית ההקלטות האיסלנדי מאז סוף שנות ה-80 של המאה ה-20. מצעד המוזיקה מחולק ל-2 תתי-מצעד:

* Tónlistinn – Lög – בתחילה הכיל 30 סינגלים במצעד, ומאז 2004 המצעד מכיל 40 סינגלים. המצעד מבוסס על נתוני Ranger Charts לסטרימינג ונתוני איירפליי מתחנות באיסלנד, Bylgjan, FM957, Xið 977, Rás 2 ו-K100. מאז 2017, המצעד מפרסם מצעדי מוזיקה שנתי לסינגלים.
* Tónlistinn – Plötur – מצעד 40 האלבומים. המצעד מבוסס על נתוני Ranger Charts לסטרימינג ונתוני מכירות פיזיות. מאז 2009, המצעד מפרסם מצעדי מוזיקה שנתי לאלבומים.

## קישורים חיצוניים
* 

## הערות שוליים

קטגוריה:מוזיקה איסלנדית
איסלנד
סקופר

**סקופר** (**Scooper**) היא חברת היי-טק ישראלית המתמחה בניטור, ניתוח וייעוץ בתחום השיח הציבורי הדיגיטלי. החברה מפעילה מערכת מתקדמת לאיסוף וניתוח נתונים מרשתות חברתיות ואתרי אינטרנט, ביותר מ-187 שפות ומעל ל-190 מדינות. המערכת סורקת למעלה מ-500 מיליון מקורות תוכן, כולל כלל הרשתות החברתיות המרכזיות בעולם.

החל מ־2017 מנכ"ל החברה הוא יונתן חסידים.

## היסטוריה
החברה נוסדה בשנת 2009 בהשקעה של כ-1.5 מיליון שקל על ידי טל אינבינדר וערן מיוחס בשיתוף עם חברת בינת מערכות תוכנה. עם הקמתה, פעלה סקופר כאתר אינטרנט מקצועי שנועד לשמש אנשי יחסי ציבור, דוברים, עיתונאים, משרדי פרסום וגופי תקשורת. האתר נועד לספק גישה למאגרי מידע וכלים לחיפוש ממוקד המאפשר לקבל מידע עדכני ובזמן אמת על גופים או אישים בעולמות בתחום התקשורת, כמו עיתונאים, דוברים ויועצי תקשורת. בשנת 2015 נרכשה החברה על ידי חברת אם.דבליו.סי.אם בע"מ.

## פעילות
עיקר הפעילות של סקופר היא פיתוח והפעלה של מערכת חכמה שמנטרת ומנתחת פעילות של גולשים ברשתות החברתיות ובערוצים דיגיטליים. המערכת של החברה נחשבת לאחת המתקדמות בעולם, והיא סורקת מעל 150 מיליון אתרים, ב-192 מדינות וב-187 שפות – כולל רשתות באסיה ובמזרח אירופה. בנוסף החברה פעילה גם בתחומי מחקר ביטחוני, מודיעין אזרחי ו-OSINT, ועובדת בשיתוף פעולה עם גופי ביטחון, ממשל ומודיעין. כחלק מהעשייה שלה היא ביצעה ניתוחי שיח ציבורי בזירות רגישות ברחבי העולם. בשנת 2023 נוספו למערכת יכולות AI מתקדמות, שמאפשרות תמצות אוטומטי של מידע, ניתוח סנטימנט חכם יותר, זיהוי ישויות, איתור חריגות בשיח והפקת התרעות בזמן אמת.

מיד לאחר טבח שבעה באוקטובר, השיקה החברה מערכת חינמית לדיווח על תכנים מסיתים נגד מדינת ישראל ולקידום תוכן פרו-ישראלי ברשתות החברתיות. המערכת נועדה לסייע בהתמודדות עם שיח שנאה ודיסאינפורמציה בזירה הדיגיטלית הבין־לאומית. בנוסף, החברה סייעה למטה המשפחות להחזרת החטופים והנעדרים במאבק ההסברתי ברשתות החברתיות.

במהלך מלחמת חרבות ברזל, בחנה החברה את הסיקור העולמי בתקשורת ובמדיה החברתית, במטרה לבחון את רמת הלגיטימציה של ישראל בזירה הבין־לאומית בזמן אמת תוך שימוש בכלי ניטור וניתוח מגמות בהיקפים רחבים במהלך מבצע עם כלביא, ניתחה החברה את השיח של הציבור האיראני ברשתות החברתיות.

בשנת 2024 הקימה סקופר, בשיתוף עם חברות מדיה פורסט וקבוצת מלם תים, את חברת MIG AI – העוסקת בניטור וניתוח של מידע תקשורתי בישראל ובעולם. החברה מספקת פתרונות מקיפים המשלבים מידע ממקורות תקשורת מגוונים, בהם תקשורת משודרת (רדיו וטלוויזיה), עיתונות כתובה, אתרי חדשות, פלטפורמות דיגיטליות ורשתות חברתיות. המערכת שפיתחה MIG AI מבוססת טכנולוגיות מתקדמות, כולל בינה מלאכותית, תמלול אוטומטי, עיבוד שפה טבעית ויכולת ניתוח סנטימנט, ומאפשרת למשתמשים לקבל תמונת מצב תקשורתית עדכנית בזמן אמת.

בשנת 2026 פורסם כי ממחקר שעשתה חברת סקופר עלה כי נעשה שימוש נרחב על ידי פוליטיקאים ברשתות בוטים שונות. בין השאר גילה המחקר כי 70% מהשיתופים של פרסומי ראש הממשלה בנימין נתניהו ברשת X (טוויטר לשעבר) ב-2025 הם בוטים שרשומים בחו"ל, פרסומים שנעשו שניות בודדות לאחר הפרסום עצמו.

## קישורים חיצוניים

* 
* סקופר בתוכנית אולפן שישי של דני קושמרו, 16 באוגוסט 2025

## ראו גם
* קבוצת יפעת
* גיידליין גרופ טכנולוגיות מידע

## הערות שוליים

קטגוריה:ישראל: אמצעי תקשורת
קטגוריה:ישראל: חברות פרטיות
ירון זילברמן

**ירון זילברמן** (נולד ב-2 באוקטבור 1966) הוא במאי, תסריטאי ומפיק ישראלי-אמריקני.

## ביוגרפיה
נולד בחיפה לאב אדריכל ולאם עקרת בית. בגיל צעיר הוריו התגרשו ועבר להתגורר עם אימו, אביו החורג שהיה טייס בחיל האוויר ובכיר באל על ואחיו בהרצליה פיתוח. בגיל 16 עזבו אימו ואביו החורג לשליחות עסקית בארצות הברית בעוד הוא נותר בארץ ולא סיים תיכון עם תעודת בגרות. בצה"ל שירת כחוקר במשטרה הצבאית ולאחר שחרורו עזב לארצות הברית בה החל בלימודי אדריכלות אך עבר לאחר מכן ללימודי פיזיקה ב-MIT. לאחר לימודיו עבד בוול סטריט בניית מודלים כלכליים-מתמטיים עבור סוחרי בורסה.

ב-1994 שב לישראל והצטרף לקבוצה של יזמי נדל"ן שבנתה שני בניינים בתל אביב. במקביל הקים עבור בנק ניו-יורקי חברת בת בישראל. לאחר ארבע וחצי שנים שב לארצות הברית כדי להקים חברת אינטרנט.

לעולם הקולנוע נחשף כשחבר ביקש ממנו לסייע לו בבניית מודל תקציבי על מנת להפיק יצירה תיעודית על כדורגלנים בעולם. במהלך עבודת התחקיר נחשף זילברמן לקבוצת הספורט היהודית 'הכוח וינה' שהייתה נושא סרטו הראשון.

## קריירה
סרטו הראשון שלו כמבאי היה הסרט התיעודי הכח לשחות משנת 2004, העוקב אחר שחייניות הקבוצה ההיסטורית הכוח וינה שהתאחדו בבריכה הישנה בה שחו בצעירותן, 65 שנים לאחר שנאלצו לברוח מאוסטריה לאחר הכיבוש הנאצי. הסרט זכה בפרס הצילום בפסטיבל ירושלים 2004, בציון לשבח בפסטיבל Viennale 2004, פרס ראשון בפסטיבל מפגשי קולנוע בינלאומי בפריז 2005, פרס ראשון בפסטיבל קייב הבינלאומי 2005, מדליית הפרלמנט הצרפתי ופרס ראשון ב-Portraits de Femmes La Seyne sur Mer 2005; בפרס חביב הקהל בפסטיבל יהודי בוסטון 2004, בפסטיבל יהודי וושינגטון 2004 בפסטיבל יהודי ניו-יורק 2005, ובפסטיבל יהודי סן דייגו 2005, ופרס הסרט הישראלי הטוב ביותר בפסטיבל יהודי ברלין 2005. כמו כן היה מועמד לפרס הסרט הדוקומנטרי הטוב ביותר בטקס פרסי האקדמיה הישראלית לקולנוע 2004.

זילברמן ביים, כתב יחד עם סת' גרוסמן, הפיק וביים את הסרט כלים שלובים (סרט) בכיכובם של פיליפ סימור הופמן, קתרין קינר, מארק איווניר וכריסטופר ווקן. הקרנת הבכורה של הסרט הייתה בתוכנית המיוחדת של פסטיבל הסרטים הבינלאומי של טורונטו 2012. הסרט עוקב אחר רבעיית מיתרים מפורסמת שהצ'לן שלה, פיטר מיטשל (כריסטופר ווקן), אובחן כחולה במחלת פרקינסון. רביעיית המיתרים ברנטנו ניגנה את המוזיקה לפסקול ואן סופי פון אוטר שרה בו את בשירה של מריאטה מ-Die tote Stadt מאת אריך וולפגנג קורנגולד. הסרט הוקרן בלמעלה מ-30 מדינות וזכה לשבחי המבקרים.

ב-2019 יצא סרטו ימים נוראים העוסק באירועים שקדמו לרצח רבין מנקודת מבטו של הרוצח יגאל עמיר. הסרט זכה בפרס הסרט העלילתי הטוב ביותר והליהוק הטוב ביותר (המלהקת אורית אזולאי) בטקס פרסי אופיר לשנת 2019. כמו כן היה מועמד לפרס הסרט הטוב ביותר בפסטיבל הסרטים הבין-לאומי בטורונטו באותה שנה.

בשנת 2020 ביים את הסדרה שעת נעילה העוסקת בקרבות בחזית הצפונית במלחמת יום הכיפורים. זילברמן הסביר כי הוא מקווה שהסדרה תסייע לעיבוד הטראומה של לוחמים.

## חיים אישיים
זילברמן נשוי למפיקה תמר סלע.

## הערות שוליים

קטגוריה:במאים ישראלים
קטגוריה:מפיקים ישראלים
קטגוריה:תסריטאים ישראלים
קטגוריה:ישראלים שנולדו ב-1966
מצעד שירי ה-R&B למבוגרים

שמאל|ממוזער|250x250 פיקסלים|לוגו מגזין הבילבורד
**מצעד שירי ה-R&B למבוגרים** (באנגלית: **Adult R&B Songs**), המוכר גם תחת השם **מצעד ה-R&B איירפליי למבוגרים** (**Adult R&B Airplay**) הוא מצעד מוזיקה שמתפרסם מדי שבוע בארצות הברית על ידי מגזין המוזיקה בילבורד. המצעד מתבסס על נתוני האיירפליי של 65 תחנות רדיו מוזיקה עכשווית למבוגרים אורבניות, כולל תחנות המשדרות מוזיקת R&B עכשווי ורית'ם אנד בלוז.

המצעד פעיל מאז ספטמבר 1993, שבו השיר הראשון שהופיע במצעד היה השיר "Another Sad Love Song"  של הזמרת האמריקאית טוני ברקסטון.

## הישגים
### האמנים שהגיעו הכי הרבה פעמים למקום הראשון

### שירים עם הכי הרבה שבועות במקום הראשון

### אמנים שהופיעו במקום הראשון בשלושה עשורים או יותר

## הערות שוליים

קטגוריה:מצעדי הבילבורד
דסטן סטפייב

**דסטן טלגטולי סטפייב** (בקזחית: **Дастан Талғатұлы Сәтбаев**; נולד ב-12 באוגוסט 2008 באלמטי שבקזחסטן) הוא כדורגלן קזחי המשחק בעמדת החלוץ בקבוצת קאיראט אלמטי מליגת העל הקזחית ובנבחרת קזחסטן. יצטרף לצ'לסי מהפרמייר ליג ב-12 באוגוסט 2026.

## קריירת מועדונים
סטפייב נולד באלמטי שבקזחסטן, ובגיל שמונה הצטרף למחלקת הנוער של קאיראט אלמטי. בשנת 2024 החל לשחק בקבוצת המילואים של המועדון. ב-26 במאי 2024 ערך את הופעת הבכורה שלו בקבוצה הראשונה של המועדון, בניצחון 9-0 על אקז'איק במסגרת גביע הליגה הקזחית לעונת .

בחודש פברואר 2024 חתם על חוזה בצ'לסי מהפרמייר ליג החל מ-12 באוגוסט 2026, יום הולדתו ה-18.

ב-2 במרץ 2025 ערך את הופעת הבכורה שלו בליגת העל הקזחית, בתיקו 1-1 נגד אסטנה במסגרת המחזור הראשון לעונת , ובמשחק זה הבקיע גם את שער הבכורה שלו במועדון.

## קריירה בין-לאומית
בחודש מרץ 2025 זומן סטפייב לראשונה לסגל נבחרת קזחסטן. ב-19 במרץ ערך את הופעת הבכורה שלו בנבחרת, בניצחון 2-0 על נבחרת קוראסאו במשחק ידידות, והפך לשחקן הצעיר ביותר שעורך הופעה במדי הנבחרת.

## תארים
;קאיראט אלמטי
* הסופר קאפ הקזחי (1): 2025

## קישורים חיצוניים

## הערות שוליים

קטגוריה:כדורגלנים קזחים
קטגוריה:חלוצי כדורגל קזחים
קטגוריה:כדורגלני קאיראט אלמטי
קטגוריה:קזחים שנולדו ב-2008
פיל (מוזיקה)

>>
\layout {indent=0}
\midi { \tempo 4 = 102 }
}
| תיאור = פיל בתו ה-16 בשיר רוק / גרוב פופולרי שמנוגן על מערכת תופים.
}}
במוזיקה, **פיל** (**Fill**) הוא קטע מוזיקלי קצר, ריף או צליל קצבי המסייע לשמור על תשומת ליבו של המאזין במהלך הפסקה בין משפטים במלודיה. "המונחים ריף ופיל נמצאים בשימוש על ידי מוזיקאים, אך [בעוד] שהמונח ריף מתייחס בדרך כלל למשפט מוזיקלי מדויק החוזר על עצמו לאורך שיר", פיל הוא משפט מאולתר המנוגן במהלך קטע שבו שום דבר אחר לא קורה במוזיקה. בעוד שריפים חוזרים על עצמם, פילים נוטים להשתנות במהלך השיר. לדוגמה, מתופף עשוי למלא את סוף המשפט עם תבנית היי-האט  של 16 תווים, ולאחר מכן למלא את סוף המשפט הבא עם תבנית של תוף סנר .

בתיפוף, פיל מוגדר כ"הפסקה קצרה בגרוב - ליק  ש'ממלא את הפערים' במוזיקה ו/או מסמן את סוף המשפט. דומה למיני-סולו". פיל יכול להיות מנוגן על ידי כלי רוק או פופ כמו גיטרה חשמלית, גיטרה בס, עוגב, תופים או על ידי כלי נגינה אחרים כמו כלי מיתר או מחלקת הקרנות. בשירת סקאט בסגנון בלוז או סווינג, ניתן אפילו לשיר פיל. במוזיקת היפ הופ, פיל עשוי להיות מורכב מסקראצ'ינג קצבי על טרנטייבלים המבוצעים על ידי תקליטנים.

"פילים יכולים להשתנות מבחינת ז'אנר, אורך ודינמיקה... [אם כי] רוב הפילים הם פשוטים במבנה וקצרים באורך". לכל ז'אנר מוזיקה פופולרית, כמו פאנק, מוזיקת קאנטרי ומטאל, יש קטעי פיל אופייניים, כגון ליקים  וריפים קצרים בסולם. מוזיקאים מבצים פילים המתאימים מבחינה סגנונית מאוסף של פילים ופראזות. "אף על פי שמדובר בהפסקה קטנה בתבנית, הקצב אינו משתנה כלל, וברוב המקרים תבנית שמירת הזמן מתחדשת מיד לאחר הפיל... נקודה חשובה לזכור היא שאין להקריב את זרימתה של המוזיקה לטובת הטכניות של הפיל."

פילים אקורדיים בכלי גיטרה או כלי מקלדת הם "קבוצות של תווים בודדים המנוגנים בהקשר של אקורד ספציפי [אשר] מייצרים מנגינה נגדית". גיטריסט המנגן פילים אקורדיים ינגן על האקורד במשך מספר פריטות ולאחר מכן יכניס מספר תווים חולפים המובילים לאקורד הבא.

בסגנונות מסוימים, כמו ג'אז וג'אז פיוז'ן, למוזיקאים יש יותר חופש לאלתר קטעי פיל בכל פעם שיצירה או שיר מבוצעים. בסגנונות אחרים, כמו מוזיקת בלוגראס, מבצעים נוטים יותר להשתמש בקטעי סולם סטנדרטיים של "walkup" או "walkdown" כפילים בכל שיר. חלק מהלהקות משתמשות בפילים שהולחנו מראש כחלק מהזהות של שיר. לדוגמה, להקת הרוק האמריקאית האיגלס מנגנים את אותם פילים בכל פעם שהם מבצעים שיר.

פילים נבדלים מקטעי ברייק סולו קצרים, לרוב ללא ליווי בין קטעי שיר. בעוד שפילים הם יחסית לא פולשניים, קטעי ברייק סולו קצרים נבנו בדרך כלל בכדי למשוך תשומת לב לכישוריו הווירטואוזיים של הסולן באמצעות מספר טכניקות מוזיקליות, כגון סולו גיטרה ובס ראן.

## הערות שוליים

קטגוריה:טכניקות מוזיקליות
אלכסנדר פטרוביץ' קזאנצב

**אלכסנדר פטרוביץ' קזאנצב** (ברוסית: **Алекса́ндр Ива́нович Каза́нцев**; 2 בספטמבר 1906 – 13 בספטמבר 2002) היה סופר, מדען, וחוקר מדע בדיוני סובייטי-רוסי בולט. הוא נחשב לאחד מהאבות המייסדים של המדע הבדיוני הרוסי המודרני, ויצירותיו השפיעו עמוקות על התרבות והמדע הסובייטי.

## ביוגרפיה
קזאנצב נולד באסטנה (כיום בירת קזחסטן). למד הנדסה באוניברסיטה הממלכתית לטכנולוגיה במוסקבה. הוא החל לכתוב סיפורי מדע בדיוני בשנות ה-30, וזכה לפרסום רב בשנות ה-40 וה-50.

במהלך מלחמת העולם השנייה, קזאנצב שירת בצבא הסובייטי כמהנדס צבאי וסייע בפיתוח נשק חדשני. לאחר המלחמה, הוא חזר לכתיבה והפך לאחד מסופרי המדע הבדיוני הפופולריים ביותר בברית המועצות.

## יצירות ספרותיות בולטות
*"הירח הבוער" (1940) - רומן שמתאר מסע בחלל אל כוכב הלכת מאדים והגילוי של תרבות עתיקה.
*"הפטרייה של המאדים" (1945) - סיפור קצר על פטרייה ענקית שצומחת על מאדים ומשנה את האטמוספירה.
*"שחר הקריירה" (1950) - רומן המבוסס על חייו של המדען הרוסי קונסטנטין ציולקובסקי, שנחשב לאחד מחלוצי חקר החלל.
*"פרוטוקול סוריאליסטי" (1960) - אוסף של סיפורים קצרים ורעיונות על תופעות על-טבעיות.

## תאוריית "ההסבר החוץ-ארצי"
קזאנצב היה תומך נלהב של תאוריית "ההסבר החוץ-ארצי", לפיה אירוע טונגוסקה בשנת 1908 לא נגרם על ידי מטאוריט, אלא על ידי פיצוץ של חללית חייזרית שחדרה לאטמוספירה של כדור הארץ. תאוריה זו, שהוצגה לראשונה ברומן שלו "פיצוץ בטייגה" (1946), זכתה לפופולריות רבה והשפיעה על מחקרים מדעיים רבים שנעשו לאחר מכן.

## אטיודים
קזאנצב היה גם מחבר של אטיודים בשחמט (endgame studies). בשנת 1956 קיבל תואר של שופט בינלאומי לקומפוזיציה שחמטאית. בשנת 1975 הוא קיבל את התואר אמן בינלאומי לקומפוזיציה שחמטאית מפיד"ה (PCCC).

### אטיוד משנת 1951, הלבן מתחיל וזוכה.

אטיוד משנת 1951, החל מדקה 19:30, יוטיוב

## קישורים חיצוניים
* אלכסנדר פטרוביץ' קזאנצב, arves
* ספריו במקור - ברוסית
* ביוגרפיה קצרה בגרמנית
* 

## הערות שוליים

קטגוריה:שחמטאים רוסים
בית הכנסת בביילינה

שמאל|ממוזער|250px|לוחית הנצחה הממוקמת בפארק העירוני בו שכן בעבר בית הכנסת
**בית הכנסת בביילינה** (בבוסנית: **Sinagoga u Bijeljinau**) היה בית כנסת שפעל בעיר ביילינה בצפון-מזרח בוסניה והרצגובינה בין השנים 1899–1941. ב-1941 לאחר הפלישה ליוגוסלביה וכינון מדינת קרואטיה העצמאית, חולל בית הכנסת ונבזז. בהמשך הפכו אותו אנשי האוסטאשה לאורווה ומאוחר יותר לאסם. לקראת סיום מלחמת העולם השנייה הועלה המבנה באש וחרב.

## היסטוריה

קהילה יהודית נוסדה במקום ככל הנראה במהלך המאה ה-18 או לכל המאוחר בראשית המאה ה-19. בתקופה זו כבר פעל בית כנסת קהילתי קטן. במחצית השנייה של המאה ה-19 הוקם במקום בית עלמין יהודי. ב-1921 מנתה הקהילה 400 נפשות, ובפרוץ מלחמת העולם השנייה מנתה הקהילה 275 נפשות.

באפריל 1941 פלשה גרמניה הנאצית ליוגוסלביה והכניעה אותה תוך ימים אחדים. אזור ביילינה נמסר לחזקת מדינת קרואטיה העצמאית בשלטון האוסטאשה. מייד הוחל ברדיפת יהודים. באוגוסט 1941 נרצחו כמה עשרות מבני הקהילה על ידי אנשי פולקסדויטשה מקומיים ושוטרי האוסטאשה. בהמשך, בוצעה אקציה בעיר ובמהלכה נעצרו בני הקהילה שנותרו בעיר. הם גורשו למחנה הריכוז לובורגראד ומשם אל מותם במחנות ההשמדה סטארה גרדישקה ויאסנובאץ. לאחר המלחמה לא חודשה הקהילה.

## המבנה
בנייתו של בית הכנסת החלה בקיץ 1897 והסתיימה בינואר 1899. עלות הפרויקט עמדה על 1,240 פלורינים. לצד בית הכנסת הוקם מלדארי בו לימד הרב יהודה אלקלעי, אשר כיהן גם כחזן בבית הכנסת. רב בית הכנסת הראשון היה אברהם לוי, אשר רכש את השכלתו הרבנית בסרייבו. מרבית קהילת ביילינה התפללה בנוסח הספרדים ומיעוטה בנוסח אשכנז. עם הקמת בית הכנסת, איחד הרב לוי בין שתי הקהילות אשר התפללו באותו המבנה, עם סידורי תפילה שהותאמו לקהלים השונים. בית הכנסת תוכנן בסגנון אדריכלי נאו מורי, עם שני צריחים ובראש כל צריח הוקמה כיפת "בצל"  ובראש כל כיפה הותקן מגן דוד. אל האולם המרכזי הוביל גרם מדרגות רחב אשר מעליו הותקן מגן דוד. בקומה השנייה של המבנה שכנה עזרת הנשים.

ב-1941 לאחר הפלישה ליוגוסלביה וכינון מדינת קרואטיה העצמאית, חולל בית הכנסת ונבזז. בהמשך הפכו אותו האוסטאשה לאורווה ומאוחר יותר לאסם. לקראת סיום מלחמת העולם השנייה הועלה המבנה באש וחרב, ולאחריה, ב-1945 נהרס כליל המבנה על ידי הרשות המקומית. במקום הוקם פארק עירוני ובו לוחית זיכרון לבית הכנסת והקהילה אשר חרבו במהלך השואה.

## קישורים חיצוניים

* בית הכנסת בביילינה, באתר המרכז לאמנות יהודית

## הערות שוליים

ביילינה
קטגוריה:בתי כנסת שנחרבו בשואה
קראולי ברודקאסט אנליסיס

**קראולי ברודקאסט אנליסיס** (**Crowley Broadcast Analysis**) הוא מכון מחקר בברזיל המפרסם מצעדי מוזיקה בברזיל מאז 1992. המצעדים מבוססים על נתוני איירפליי מ-250 תחנות רדיו ברחבי ברזיל.

כיום, היא גם מייבאת את נתוניה למשרד הגבייה וההפצה המרכזי  ואיגוד תעשיית ההקלטות הברזילאי. בעבר, החברה ייבאה את נתוניה לבילבורד ברזיל .

בין מצעדי המוזיקה שהמכון מפרסם:
* טופ 100 ברזיל
* מצעד 10 שירי הפופ הלאומיים
* מצעד 10 שירי הפופ הבין-לאומיים
* מצעד 10 שירי הפופ/רוק הלאומיים
* מצעד 10 שירי הפאגודה 
* מצעד 10 שירי הסטראנג'ו 
* מצעד 10 שירי הפורו
* מצעד 10 שירי הפאנק/מוזיקה שחורה
* מצעד 10 שירי הגוספל

## קישורים חיצוניים
* 

## הערות שוליים

קטגוריה:מכוני מחקר
קטגוריה:מוזיקה ברזילאית
ברזיל
פרס הווידאו קליפים של MTV לקליפ הטוב ביותר של גבר

**פרס הווידאו קליפים של MTV לקליפ הטוב ביותר של גבר** היה אחד מארבעה הפרסים הכלליים שחולקו מדי שנה במהלך טקסי פרסי הווידאו קליפים של MTV השנתיים. הפרס הוענק לראשונה בשנת 1984, בשנת 2007, שונה שמו לזמן קצר לאמן השנה, והוא העניק את כל גוף היצירה של האמן באותה שנה במקום קליפ ספציפי. עם זאת, הפרס חזר לשמו המקורי בשנה שלאחר מכן. הוא הוחלף בקטגוריית "אמן השנה" בשנת 2017, המשלבת את הקטגוריות של הקליפ הגברי הטוב ביותר והקליפ הנשית הטוב ביותר.

הקטגוריה הופסקה לקראת שנת 2017 והזוכה האחרון היה הזמר וה-DJ המוזיקלי קלווין האריס עם הקליפ של "This Is What You Came For". אמינם הוא הזוכה הגדול ביותר, עם שלוש זכיות בתולדות הטקס, ומחזיק גם במספר המועמדויות הגבוה ביותר, עם 9 מועמדויות סך-הכל.

## זוכות
[ממוזער|[דייוויד בואי, שזכה בפרס בשנת 1984]]
[ממוזער|[אמינם הוא האמן המועמד ביותר בקטגוריה. כמו כן, זכה בפרס שלוש פעמים בשנים: 2000, 2002 ו-2010.]]
[ממוזער|[ג'סטין טימברלייק זכה בפרס פעמיים]]
[ממוזער|[קניה וסט נהפך לאמן השני עם מרבית המועמדויות בקטגוריה עם כ-7 מועמדויות.]]

## שיאים / סטטיסטיקות
* מרבית זכיות:
** 1. אמינם – 3 זכיות
** 2. ויל סמית', בק, ג'סטין טימברלייק, כריס בראון וברונו מארס – 2 זכיות
* מרבית המועמדויות, נכון לשנת 2016 (כולל מועמדויות לאמן השנה)
** 1. אמינם – 9 מועמדויות
** 2. קניה וסט – 7 מועמדויות
** 3. אשר – 6 מועמדויות
** 4. T.I. וטום פטי – 5 מועמדויות
** 5. ג'סטין טימברלייק – 4 מועמדויות
** 6. סטיב וינווד, ויל סמית', דייוויד בואי, אד שירן, לני קרביץ, פארל ויליאמס, וברונו מארס – 3 מועמדויות

## ראו גם
* פרסי המוזיקה של MTV אירופה לגבר הטוב ביותר

## קישורים חיצוניים
* 

## הערות שוליים

קטגוריה:פרסי הווידאו קליפים של MTV
ז'וסינו לווינו פריירה

**ז'וסינו לווינו פריירה** (בפורטוגזית: **Josino Levino Ferreira**; 3 באפריל 1913 – 5 באוקטובר 2025) היה ברזילאי שעבר את גיל 110. גילו אומת על ידי LongeviQuest, והיה הגבר החי השני המבוגר ביותר בעולם , והאדם החי השני המבוגר ביותר בברזיל אחרי ז'ואאו מריניו נטו.

## ביוגרפיה
ז'וסינו לווינו פריירה נולד ב-3 באפריל 1913 בקונסייקאו , פאראיבה שבברזיל.

ב-1941 נישא לסבסטינה מאנה דה קונסייקאו. בשנת 2001, לאחר 60 שנות נישואין, נפטרה אשתו סבסטינה בגיל 87. כמעט במשך כל חייו עבד כחקלאי.

פריירה התגורר בקורונל אזקוויל , ריו גראנדה דו נורטה שבברזיל.

ב-3 באפריל 2023 הוא חגג את יום הולדתו ה-110.

ב-25 בנובמבר 2024, לאחר מותו של ג'ון טיניסווד, הוא הפך לגבר החי השני המבוגר בעולם.

ב-4 בדצמבר 2024, בגיל 111, הוענק לו לוח הזיכרון "LongeviQuest", שהכיר בו כאדם השני המבוגר בברזיל והגבר השני המבוגר בעולם.

ב-5 באוקטובר 2025 נפטר בברזיל לאחר סיבוכים בנשימה. הותיר אחריו שלושה ילדים, 11 נכדים ו-23 נינים.

## הערות שוליים

קטגוריה:אישים שהגיעו לגיל מאה
קטגוריה:אישים שהגיעו לגיל 110 בעת החדשה
קטגוריה:ברזילאים שנולדו ב-1913
קטגוריה:ברזילאים שנפטרו ב-2025
אליעזר מאיינדה

**אליעזר מאיינדה דוסו** (בספרדית: **Eliezer Mayenda Dossou**; נולד ב-8 במאי 2005 בסרגוסה שבספרד) הוא כדורגלן ספרדי המשחק בעמדת החלוץ בקבוצת סנדרלנד מהפרמייר ליג.

## קריירת מועדונים
מאיינדה גדל במחלקות הנוער של דפורטיבו אברו, ברויה FC, CS ברטיני וסושו. ב-18 בדצמבר 2021 ערך את הופעת הבכורה שלו בקבוצה הבוגרת של סושו, בהפסד לנאנט במסגרת הסיבוב החמישי של הגביע הצרפתי לעונת . בגיל 16 שנים, שבעה חודשים ועשרה ימים, הוא הפך לשחקן הצעיר ביותר שעורך הופעת בכורה רשמית במדי סושו. בחודש ינואר 2022 החל לשחק בקבוצת המילואים של המועדון. ב-2 בפברואר חתם על חוזה מקצועני ראשון במועדון, והיה לשחקן הצעיר ביותר שעושה זאת במועדון.

ב-1 באוגוסט 2022 ערך את הופעת הבכורה שלו בליגת המשנה הצרפתית, בתיקו 0-0 נגד פריז במסגרת המחזור הראשון לעונת . ב-25 בפברואר 2023 הבקיע את שערו היחיד במדי המועדון, בניצחון 5-1 על אנסי במסגרת המחזור ה-25 בליגה. בסך הכל ערך 15 הופעות ליגה במדי המועדון, בהן הבקיע שער אחד.

ב-28 ביולי 2023 חתם על חוזה לחמש שנים בסנדרלנד מהפוטבול ליג צ'מפיונשיפ. ב-11 בנובמבר ערך את הופעת הבכורה שלו במועדון, בניצחון 3-1 על ברמינגהאם סיטי במסגרת המחזור ה-16 בליגה לעונת 2023/2024.

ב-1 בפברואר 2024 הושאל עד להיברניאן מליגת העל הסקוטית עד לתום עונת . הוא ערך שתי הופעות ליגה במהלך תקופת ההשאלה.

לקראת עונת 2024/2025 חזר לסנדרלנד. הוא ערך 37 הופעות ליגה בעונה זו, בהן הבקיע שמונה שערים, והוסיף שלוש הופעות ושני שערים בפליי-אוף ההעפלה לפרמייר ליג, בסיומו העפילה סנדרלנד לפרמייר ליג.

ב-16 באוגוסט 2025 ערך את הופעת הבכורה שלו בפרמייר ליג, בניצחון 3-0 על וסטהאם יונייטד במסגרת המחזור הראשון לעונת 2025/2026, ובמשחק זה הבקיע את שער הבכורה שלו בפרמייר ליג.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני סושו
קטגוריה:כדורגלני סנדרלנד
קטגוריה:כדורגלני היברניאן
קטגוריה:ספרדים שנולדו ב-2005
המרתף (סרט, 2024)

**המרתף** (באנגלית: **Cellar Door**) הוא סרט מתח אמריקאי משנת 2024 בבימויו של ווהן סטיין, עם ג'ורדנה ברוסטר וסקוט ספידמן בתפקידים הראשיים.

## תקציר העלילה
שרה (ג'ורדנה ברוסטר) וג'ון (סקוט ספידמן) הם זוג נשוי בעיר פורטלנד.שרה היא מרצה לסטטיסטיקה וג'ון הוא אדריכל בחברת בנייה. שרה נמצאת כעת בהיריון לאחר שנים של טיפול והם מתכננים את חדר הילדים אבל היא עוברת הפלה טבעית והם מחפשים בית חדש ומגיעים לסוכן הנדל"ן אמט קליימור (לורנס פישבורן) שגר בבית ישן וגדול.

אמט מקבל אותם בלבביות ומציע להם לגור בבית ללא תשלום בתנאי שלא יפתחו את דלת המרתף. ג'ון מהסס אבל שרה מסכימה להצעה הנדיבה הזאת.

לאחר זמן קצר מתחילות הצרות. ג'ון היה במערכת יחסים סוערת עם אליסיה (אדיסון טימלין) שעבדה אתו באותה חברה. אליסיה מאוהבת באופן כפייתי בג'ון ולוחצת עליו שיעזוב את שרה וכאשר הוא מסרב היא מעלילה עליו כי הטריד אותה בעבודה והוא מושעה זמנית עד לגמר הבירור.

ג'ון מסתיר זאת משרה אך היא מתחילה לחשוד שמשהו לא תקין בהתנהגותו. היא כעת בהיריון ומתכננת שוב חדר ילדים.

ג'ון נפגש עם אליסיה בחניון בעיר ומתעמת אתה. הוא דורש ממנה שתעזוב להטריד אותו ולהמשיך את חייו עם שרה. לבסוף הוא מזוכה וחוזר לעבודה אך אליסיה נעלמת. הוא לא יודע שאליסיה ביקרה בביתם ושרה ירתה בה למוות והעלימה את גופתה במרתף.

המשטרה חושדת בג'ון שיש לו קשר להיעלמות אליסיה אך הוא מכחיש. לאחר שהחוקרים עוזבים מגלה לו שרה כי היא רצחה את אליסיה. ג'ון רוצה להסגיר אותה אך היא אומרת לו שהחשד ייפול עליו והוא יישלח למאסר עולם ולא יכיר את הבן העומד להיוולד להם.

ג'ון מחליט לשתוק והחיים בבית נמשכים כאילו לא קרה דבר.

## צוות השחקנים

## קישורים חיצוניים

*קדימון למרתף 2024, באתר יוטיוב
*סיפור מגקוצר של הסרט, באתר יוטיוב
*סיפור הסרט, באתר יוטיוב
*המרתף 2024, באתר אידיבי

קטגוריה:סרטי 2024
קטגוריה:סרטים אמריקאיים
קטגוריה:סרטים באנגלית
קטגוריה:סרטי מתח אמריקאיים
קטגוריה:סרטי ליונסגייט
רוברט נייט

**רוברט תומאס נייט** (באנגלית: **Robert Thomas Knight**) הוא נוירולוג אמריקאי ופרופסור לפסיכולוגיה ומדעי המוח (אוניברסיטת קליפורניה בברקלי) וכן לנוירולוגיה ונוירוכירורגיה (אוניברסיטת קליפורניה בסן פרנסיסקו). עבודתו מתמקדת בתהליכי קשב וזיכרון, נוירופסיכולוגיה, פיזיולוגיה ומדעי המוח הקוגניטיביים. הוא חבר ב.

מתלמידיו לשעבר המכהנים כסגל אקדמי באוניברסיטאות בישראל, ליאון דעואל, ענת פרי ודבורה מרציאנו.

## ראשית חייו
נייט נולד וגדל בניו ג'רזי. לו אח אחד, בוטנאי. הוא קיבל תואר ראשון בפיזיקה מהמכון הטכנולוגי של אילינוי ותואר דוקטור לרפואה מאוניברסיטת נורת'ווסטרן. לאחר לימודי הרפואה, הוא עשה התמחות בנוירולוגיה באוניברסיטת קליפורניה בסן דייגו ולאחר מכן עשה פוסט-דוקטורט במכון סאלק . בין השנים 1980–1998 הוא היה פרופסור במחלקה לנוירולוגיה באוניברסיטת קליפורניה בדייוויס. מאז שנת 2000 מכהן כפרופסור באוניברסיטת קליפורניה, ברקלי במחלקה לפסיכולוגיה, ובין השנים 2001 ל-2011 שימש כמנהל מכון הלן ווילס למדעי המוח באוניברסיטת קליפורניה ברקלי.

## פרסים והוקרה
נייט זכה בפרסים מדעיים רבים על מחקרו על המנגנונים העצביים של תפקוד האונה המצחית בקוגניציה. הוא נבחר כחבר באגודה האמריקאית לקידום המדע ומכהן חבר באקדמיה האמריקאית לאמנויות ומדעים. הוא קיבל את פרס המחשוב הקוגניטיבי של יבמ ואת פרס הומבולדט. בשנת 2013 הוא קיבל הוקרה על תרומה מכובדת לקריירה מטעם האגודה למדעי המוח הקוגניטיביים .

## ספרים
* סטוס ונייט (2002 ו-2013): "עקרונות תפקוד האונה המצחית"

## הערות שוליים

קטגוריה:נוירולוגים אמריקאים
קטגוריה:מדעני מוח אמריקאים
קטגוריה:בוגרי המכון הטכנולוגי של אילינוי
קטגוריה:בעלי תואר דוקטור לרפואה
קטגוריה:בעלי תואר דוקטור מאוניברסיטת נורת'ווסטרן
קטגוריה:סגל אוניברסיטת קליפורניה בברקלי
קטגוריה:סגל אוניברסיטת קליפורניה בסן פרנסיסקו
קטגוריה:זוכי פרס הומבולדט
קטגוריה:חברי האקדמיה האמריקאית לאמנויות ולמדעים
מצעד הסינגלים הפיזיים

שמאל|ממוזער|250x250 פיקסלים|לוגו מגזין הבילבורד
**מצעד הסינגלים הפיזיים** או **מצעד הסינגלים המסחריים** (באנגלית: **Hot Singles Sales**), המוכר גם כ-**מצעד 100 הסינגלים המסחריים** (**Hot 100 Singles Sales**) וכ-**מצעד POS** (**POS chart**), היה מצעד מוזיקה שפורסם מדי שבוע בארצות הברית על ידי מגזין המוזיקה בילבורד. במצעד הופיעו הסינגלים הפיזיים (תקליטים, תקליטורי סינגל  וקסטות סינגל ), שנמכרו הכי הרבה במהלך השבוע החולף. נתוני המצעד, כמו מצעדים אחרים בבילבורד (כגון מצעד שירי הרדיו, מצעד השירים הדיגיטליים ומצעד שירי הסטרימינג), השפיע על בילבורד הוט 100 בשנות ה-80 וה-90 של המאה ה-20.

המצעד פורסם לראשונה ב-20 באוקטובר 1984, כאשר במקום הראשון הופיע השיר "I Just Called to Say I Love You" של סטיבי וונדר. הגיליון הרגיל האחרון שבו המצעד הופיע היה בגיליון 5 ביולי 2008, שבו השיר "We Rock" של שחקני קאמפ רוק היה במקום הראשון של המצעד. עם זאת, המצעד התפרסם מדי פעם בגיליון הרגיל של המגזין ביום מכירת התקליטים . המצעד היה זמין באתר האינטרנט של המגזין עד 25 בנובמבר 2017, שבו השיר "I Got Angels"  של   היה במקום הראשון של המצעד.

## הערות שוליים

קטגוריה:מצעדי הבילבורד
היכל התהילה של הפזמונאים

**היכל התהילה של הפזמונאים** (באנגלית: **Songwriters Hall of Fame**; בראשי תיבות: **SHOF**) הוא מוסד אמריקאי שנוסד ב-1969 על ידי ג'וני מרסר, אייב אולמן  והאווי ריצ'מונד . היכל התהילה ניתן לפזמונאים, מוציאים לאור ומפיקים כותבי שירים באנגלית. טקס היכל התהילה מתרחש מדי שנה (למעט 2020 ו-2021 בשל מגפת הקורונה) במוזיאון הגראמי בלוס אנג'לס לייב  או בבניין בריל בניו יורק.

## זוכי היכל התהילה

## קישורים חיצוניים

* 

## הערות שוליים

קטגוריה:היכלי תהילה
קטגוריה:מוזיקה אמריקאית
לזר בוריסוביץ' זלקינד

**לזר בוריסוביץ' זלקינד** (ברוסית: **Лазарь Борисович Залкинд**; 2 בינואר 1886 - 25 ביוני 1945) היה מחבר בעיות שחמט ואמן שחמט רוסי-סובייטי. הוא חיבר יותר מ-150 בעיות שחמט, שרבות מהן זכו בפרסים בתחרויות בינלאומיות.

## ביוגרפיה
זלקינד נולד בחרקיב, האימפריה הרוסית (כיום אוקראינה). הוא למד כלכלה באוניברסיטה הממלכתית של מוסקבה ולאחר שסיים לימודיו עבד כפרופסור חבר בכלכלה.

הוא הוטבל לנצרות כשנישא לנ. ו. אנדריבה בשנת 1909. הוא המשיך את הקריירה שלו ככלכלן בקומיסריון המסחר העממי, שם קודם לראש מחלקת החשבונאות והסטטיסטיקה בסוף שנות ה-20.

## שחמט
זלקינד החל להתעניין בשחמט כשהיה בן חמש עשרה. הוא פרסם את יצירת השחמט הראשונה שלו בשנת 1903, ועד מהרה ביסס את מעמדו כמחבר בעיות שחמט מוביל ברוסיה בשנות ה-1910 וה-1920 של המאה ה-20. הוא יצר יותר מ-500 יצירות, וערך את טורי הבעיות במגזינים "שחמטני וסטניק" (1913–1916) ובין השנים Shakhmaty v SSSR" בבטאון (1922–1929). משנת 1926 עמד בראש אגודת חובבי בעיות ואטיודים בשחמט.

את עיקר פרסומו זכה בזכות תרומתו לתחום בעיות השחמט. הוא חיבר מגוון רחב של בעיות, כולל בעיות מט בשלושה וארבעה מהלכים. עבודותיו הצטיינו במקוריות, אלגנטיות וקושי רב.

בשנת 1927, זלקינד חיבר את אחת הבעיות המפורסמות ביותר שלו, שהתפרסמה במגזין "Shakhmaty v SSSR" (שחמט בברית המועצות). בעיה זו נחשבת לקלאסיקה בז'אנר.

הוא היה חבר פעיל באגודת מחברי בעיות השחמט במוסקבה ושיתף פעולה עם מלחיני בעיות ידועים אחרים בני זמנו.

בשנת 1930 נעצר זלקינד בשל מעורבותו במזימה לכאורה להסתנן לממשלה הבולשביקית עם פרו-מנשביקים. הוא הורשע במשפט המנשביקים בשנת 1931 ונידון לשמונה שנות מאסר בכלא הפוליטי של ה-OGPU בוורכנאורלסק. לאחר מכן בילה חמש שנים נוספות במחנה עבודה בקומסומולסק על אמור. לבסוף שוחרר בשנת 1943, אך לא הורשה לעזוב את קומסומולסק. בשלב זה נודע לו שבנו בן ה-18 בוריס מת בחזית המזרחית.

זלקינד נפטר מהתקף לב בשנת 1945.

### אטיוד משנת 1916, הלבן מתחיל וזוכה.

אטיוד משנת 1916, ההסבר מתחיל אחרי 12:30 דקות, יוטיוב

## קישורים חיצוניים
* מבעיות השחמט של לזר בוריסוביץ' זלקינד, arves

## הערות שוליים

קטגוריה:שחמטאים רוסים
קטגוריה:שחמטאים יהודים
קטגוריה:ילידי 1886
קטגוריה:נפטרים ב-1945
עזיז וואטרה

**עזיז וואטרה מוחמד** (בצרפתית: **Aziz Ouattara Mohammed**; נולד ב-4 בינואר 2001 באביג'אן שבחוף השנהב) הוא כדורגלן איבוארי המשחק בעמדת הקשר האחורי בקבוצת מכבי נתניה מליגת העל הישראלית.

## קריירת מועדונים
וואטרה נולד באביג'אן, בירת חוף השנהב. בגיל שלוש עבר להתגורר בבית סבתו בגאנה השכנה, ובגיל 15 חזר לחוף השנהב והחל לשחק במחלקת הנוער של מימוסאס המקומית. ב-23 במאי 2019 הושאל למחלקת הנוער של המארבי מליגת העל השוודית, וב-30 בדצמבר 2019 חתם על חוזה מקצועני לארבע שנים במועדון.

בעונת  הושאל לקבוצת הבת של המארבי, פריי, וערך 26 הופעות במדי המועדון במסגרת הליגה השוודית השלישית, בהן הבקיע שני שערים. בתום העונה חזר להמארבי, ובעונת  ערך 24 הופעות במדי המועדון במסגרת ליגת העל השוודית, בהן הבקיע שני שערים.

ב-7 בינואר 2022 חתם על חוזה לארבע שנים וחצי בראסינג גנק מליגת העל הבלגית.

ב-23 ביולי 2024 הושאל למכלן מליגת העל הבלגית למשך עונת . הוא ערך 26 הופעות ליגה בעונה זו.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני המארבי
קטגוריה:כדורגלני ראסינג גנק
קטגוריה:כדורגלני מכלן
קטגוריה:איבוארים שנולדו ב-2001
בית הכנסת האשכנזי בבאניה לוקה

**בית הכנסת האשכנזי בבאניה לוקה** (בבוסנית: **Aškenaska sinagoga u Banja Luki**) היה בית כנסת שפעל בעיר באניה לוקה בצפון בוסניה והרצגובינה בין השנים 1902–1941. ב-1941 לאחר הפלישה ליוגוסלביה וכינון מדינת קרואטיה העצמאית, חולל בית הכנסת ונבזז. המבנה שרד את השואה, ולאחריה הולאם על ידי שלטונות יוגוסלביה. ב-1969 חרב המבנה לחלוטין ברעידת אדמה שפקדה את העיר , ולא שוקם.

## היסטוריה

במהלך המאה ה-18 קמה בעיר קהילה יהודית ספרדית קטנה. החל מ-1878, לאחר סיפוח בוסניה על ידי האימפריה האוסטרו-הונגרית הגיעו לעיר גם יהודים אשכנזים. ב-1885 התגוררו בעיר 226 יהודים, ב-1900 מנתה הקהילה 336 נפשות, ובפרוץ מלחמת העולם השנייה התגוררו בבאניה לוקה 383 יהודים. יהודי העיר גורשו על ידי שלטון האוסטאשה למחנות השמדה כגון יאסנובאץ וסטארה גרדישקה אשר בקרואטיה. כ-70 מבני הקהילה שרדו את השואה ורק מקצתם שבו להתגורר בעיר. הפעילות הקהילתית לא חודשה. ב-1967 התגוררו העיר 47 יהודים וב-1981 נמנו בה 12 בלבד. בראשית המאה ה-21 לא התגוררו יהודים בעיר.

## המבנה
בבאניה לוקה הוקמו שני בתי כנסת, האחד ספרדי שכונה "קהל גדול", והשני אשכנזי שכונה "קהל קטן". בית הכנסת נבנה בסגנון אדריכלי נאו מורי, עם שני צריחים ובראש כל צריח הוקמה כיפת "בצל"  ובראש כל כיפה הותקן מגן דוד. אל האולם המרכזי הוביל גרם מדרגות רחב אשר מעליו הותקן מגן דוד. בקומה השנייה של המבנה שכנה עזרת הנשים. המבנה נחנך לקראת חגי תשרי של 1902, ושכן ב"רחוב היהודים" על הטיילת העירונית של באניה לוקה. בראשית המאה ה-20 כיהן משה פרנקפורטר כרב הראשי האשכנזי של העיר ותחתיו נחנך בית הכנסת. בתקופת בין המלחמות חל קיטון במספר בני הקהילה, ולקהילה לא היה רב אשכנזי במינוי קבע. במהלך מלחמת העולם השנייה, לאחר הפלישה ליוגוסלביה והקמת מדינת קרואטיה העצמאית חיללו ובזזו אנשי האוסטאשה את המבנה. לאחר השואה לא חודשה הקהילה והמבנה הולאם על ידי השלטונות. ב-1969 חרב המבנה לחלוטין ברעידת אדמה שפקדה את העיר , ולא שוקם. במקום בו עמד בית הכנסת הוקם מבנה חדש ובו שוכנים נכון ל-2025 המשרדים הראשיים הצלב האדום ברפובליקת סרפסקה.

## קישורים חיצוניים
* בית הכנסת האשכנזי בבאניה לוקה, באתר המרכז לאמנות יהודית

## הערות שוליים

באניה לוקה
קטגוריה:בתי כנסת אשכנזיים
קטגוריה:באניה לוקה
קונאדו יאדום

**קונאדו יאדום** (באנגלית: **Konadu Yiadom**; נולד ב-10 ביוני 2000 בגאנה) הוא כדורגלן גנאי המשחק בעמדת הבלם בקבוצת הפועל כפר סבא מהליגה הלאומית.

## קריירת מועדונים
יאדום שיחק בקבוצות WAFA ואקרה הארטס אוף אוק במסגרת ליגת העל הגאנאית, ובחלקה השני של עונת  הושאל מאקרה הארטס אוף אוק לקריוובס מליגת העל האוקראינית.

ב-12 ביולי 2025 חתם בהפועל כפר סבא מהליגה הלאומית.

## קישורים חיצוניים

## הערות שוליים

קטגוריה:כדורגלנים גנאים
קטגוריה:בלמי כדורגל גנאים
קטגוריה:כדורגלני אקרה הארטס אוף אוק
קטגוריה:כדורגלני קריוובס
קטגוריה:כדורגלני הפועל כפר סבא
קטגוריה:כדורגלנים זרים בישראל
קטגוריה:גנאים שנולדו ב-2000
ביזת רומא (410)

**ביזת רומא** הייתה ביזה המונית שהתרחשה ב-24 באוגוסט 410 בעיר רומא שבאימפריה הרומית המערבית. הביזה הובלה על ידי הוויזיגותים, אחת משתי הקבוצות המרכזיות שמהם היו מורכבים הגותים. מלך הוויזיגותים, אלאריק הראשון (בגותית: **𐌰𐌻𐌰𐍂𐌴𐌹𐌺𐍃**) היה ממובילי הביזה, ומייסדה של שושלת בלתה.

הביזה הייתה אירוע מכונן בשקיעת האימפריה הרומית, מונח היסטוריוגרפי המתייחס לתקופת הזמן שבה נחלשה ולבסוף נפלה האימפריה הרומית המערבית. הירונימוס, אב כנסייה ומעמודי התווך של הכנסייה הלטינית, מתאר את הידיעה על כיבוש רומא על ידי הוויזיגותים בשנת 410, בהקבילו בין האירוע הזה לבין חורבן ירושלים, המתואר בספר תהילים, פרק ע"ט (ע"ע), פסוקים א'–ג'.

## היסטוריה
### רקע
הוויזיגותים הם אחת משתי הקבוצות המרכזיות שמהם היו מורכבים הגותים (**𐌲𐌿𐍄𐌸𐌹𐌿𐌳𐌰**), רובם התגוררו באזור חבל הבלקן, אך במאה ה-4 לספירה, האזור נכבש על ידי ההונים, קונפדרציה של שבטי נוודים. ב-376, ההונים סילקו את הגותים, שנאלצו להשתכן באימפריה הביזנטית. בתקופה זו, רעב ומיסים גבוהים החלו להוביל לשנאה של הוויזיגותים כלפי האימפריה. ובשל כך הם מרדו בה בשנים 376–382. בשנים שלאחר מכן, הוויזיגותים הובילו 2 מצורים על רומא. הראשונה התרחשה בשנת 408 והשנייה בשנת 409 (ראו הפלישה הראשונה והשנייה לאיטליה והפלישה השלישית לאיטליה).

### הביזה
ב-24 באוגוסט 410, זמן קצר אחרי שהקיף את העיר המורעבת, נעזר אלאריק בסיוע מבפנים והצליח לפרוץ את שער סאלאריאן בצפון-מזרח העיר. אלאריק והוויזיגותים הצליחו לחדור לעיר רומא והתחילו לבזוזה. מבנים משמעותיים רבים בעיר נחרבו, ביניהם מאוזוליאומים, מאוזוליאום אוגוסטוס וטירת סנטאנג'לו. הוויזגותים תקפו את הקיסרים הרומאים ובזזו קברים. הביזה נמשכה יומיים או שלושה, אם כי הגותים חסו על הכנסיות וחלק מהמבנים הציבוריים.

אנשי רומא היו באבל. רומאים רבים נפלו בשבי, ביניהם אחותו של הקיסר, גאלא פלקידיה. חלק מהאזרחים נמכרו בשכר, אחרים נמכרו לעבדות, ורבים נאנסו ונרצחו. פלגיוס, נזיר רומי מבריטניה, שרד את המצור וכתב תיאור של החוויה במכתב לאישה צעירה בשם דמטריאס:

## ראו גם

* האימפריה הרומית המערבית
* רומא
* ויזיגותים
* אלאריק הראשון

## קישורים חיצוניים

## הערות שוליים

קטגוריה:410
קטגוריה:ההונים: קרבות
קטגוריה:רומא
פרסי הווידאו קליפים של MTV לשנת 2025

**פרסי הווידאו קליפים של MTV לשנת 2025** הוא טקס פרסי מוזיקה של חברת MTV אשר התקיים בזירת UBS שבאלמונט, ניו יורק, ב-7 בספטמבר 2025, הטקס שודר לראשונה ב-CBS ושודר בשידור חי בערוץ הפרימיום של פרמאונט+, עם שידור סימולטני ב-MTV. את התוכנית הנחה הראפר אל אל קול ג'יי.

הטקס אשר נועד להוקיר את הקליפים והשירים הטובים ביותר שיצאו בין 20 ביוני 2024 ל-18 ביוני 2025. שתי קטגוריות חדשות התווספו לראשונה בטקס, אמן הפופ הטוב ביותר והקאנטרי הטוב ביותר, אשר יינתנו על ידי הצבעת הקהל. הזמרת האמריקאית ליידי גאגא מובילה במספר הזכיות המועמדויות בטקס עם 4 פרסים ו-12 מועמדויות סה"כ, מריה קארי כובדה לקבל את הפרס החלוציות על שם מייקל ג'קסון על ידי אריאנה גרנדה, והראפר האמריקאי באסטה ריימס קיבל את "חזון רוק דה בלז'", וריקי מרטין כובד לקבל את פרס האייקון הלטיני.

זהו הטקס פרסי המוזיקה השלישי שבו הזמרת האמריקאית ליידי גאגא מובילה במספר המועמדויות, כאשר הקודמים לכך היו ב-2009 ו-2020. אריאנה גרנדה וסברינה קרפנטר הן האמניות המעוטרות ביותר בטקס אחרי ליידי גאגא עם 3 פרסים סה"כ כל אחת. כאשר גרנדה גם הוכתרה בפרס "קליפ השנה" על "Brighter Days Ahead".

הטקס היה המשדר הבידורי הנצפה ביותר באותו ערב והגיע לשיא צפייה של שש שנים עם יותר מ־5.5 מיליון צופים.

## הופעות
הסבב הראשון של ההופעות הוכרז ב-18 באוגוסט 2025. הופעתה של מריה קארי הוכרזה ב-21 באוגוסט. הסבב השני של ההופעות הוכרזו ב-26 באוגוסט. הופעתה של ליידי גאגא הוכרזה ב-30 באוגוסט והיא תופיע לראשונה בטקס מאז 2020.

הטקס כלל מופע מחווה לאוזי אוסבורן בהשתתפות סטיבן טיילר וג'ו פרי מלהקת אירוסמית', יאנגבלאד והגיטריסט נונו בטנקורט. במהלך הטקס, ליידי גאגא הציגה הופעה מוקלטת מראש מתוך סיבוב ההופעות שלה.

## זוכים ומועמדים
הסבב הראשון של הכרזת המועמדויות התקיים ב-5 באוגוסט 2025, יחד עם שתי קטגוריות חדשות – אמן הפופ הטוב ביותר והקאנטרי הטוב ביותר, אשר יינתנו על ידי הצבעת הקהל. ליידי גאגא מובילה במספר המועמדויות עם 12, ומיד לאחריה הזמרים ברונו מארס עם 11 וקנדריק לאמאר עם 10 מועמדויות. מריה קארי קיבלה את הפרס החלוציות על שם מייקל ג'קסון, והראפר האמריקאי באסטה ריימס קיבל את "חזון רוק דה בלז'", וריקי מרטין קיבל את פרס האייקון הלטיני.

בטקס, ליידי גאגא זכתה בארבעה פרסים, והייתה האמנית עם מספר הפרסים הגבוה ביותר. היא השתתפה באופן חלקי בלבד בטקס בשל הופעה במדיסון סקוור גארדן. מריה קארי זכתה לראשונה בפרס VMA בקריירה, עבור קליפ ה־R&B הטוב ביותר.

### הצבעות הקהל
הזוכים בקטגוריות הבאות נבחרים על ידי הצבעות מעריצים. הסיבוב הראשון של ההצבעה, המכונה "תקופת ההצבעה הכללית", החל ב-5 באוגוסט בשעה 12:00 בצהריים שעון מזרח ארצות הברית (ET) עבור הקטגוריות שהמועמדים אליהן הוכרזו באותו היום, ויסתיים ב-5 בספטמבר בשעה 18:00 שעון מזרח ארצות הברית. ההצבעה לאמן החדש הטוב ביותר תימשך עד סוף הטקס.

### קטגוריות מקצועיות
הזוכים בקטגוריות הבאות נבחרו על ידי אנשי מקצוע בתעשייה המוזיקה. הזוכים רשומים ראשונים ומודגשים **בהדגשה**.

## קישורים חיצוניים
* 

## הערות שוליים

קטגוריה:פרסי הווידאו קליפים של MTV
ווידאו קליפים של MTV
קבוצת המחקר לגרונטולוגיה

**קבוצת המחקר לגרונטולוגיה** (באנגלית: **Gerontology Research Group – GRG**) שבסיסה בלוס אנג'לס, קליפורניה, שבארצות הברית, היא ארגון מדעי עולמי ללא מטרות רווח של חוקרים בתחומים שונים של גרונטולוגיה, העוסק בעיקר באימות גילם של אנשים מעל גיל מאה ובעיקר בגיל 110 ומעלה.

הקבוצה שואפת לקדם את מחקר הגרונטולוגיה במטרה להאט ולהפוך את ההזדקנות. רבים מכתביה ברחבי העולם הם מדענים בעלי תואר דוקטור.

## היסטוריה
קבוצת המחקר לגרונטולוגיה או בראשי תיבות (GRG) נוסד בשנת 1990 על ידי ל. סטיבן קולס  וסטיבן מ. קיי. הסניף המקורי של LA-GRG מקיים פגישות מדי חודש, אם כי לארגון חברים מכל העולם הנפגשים באמצעות פורומים מקוונים ופגישות וידאו.

ב-3 בדצמבר 2014 לאחר מותו של אחד מייסדי המחקר ל. סטיבן קולס , המנהל הנוכחי של ה-GRG הוא ג'ון מ. אדמס, המכונה ג'וני.

ה-GRG מאמת את גילם של בני מאה ומעלה בעיקר גיל 110 ומעלה על ידי מציאת מסמכים המעידים על גילם. אנשים שהגיעו למעמד של בני מאה ומעלה נדרשים לספק לארגון מסמכים המוכיחים את תאריך הלידה, שינוי השם (אם רלוונטי) ותאריך המוות (אם רלוונטי), יחד עם תעודת זהות ממשלתית רשמית נוספת. חוקרים מה-GRG מאמתים לאחר מכן כי מסמכים אלה נכונים, ואם כן, התובע נכלל בטבלאות הרשמיות של ה-GRG של בני מאה ומעלה שאושרו.

ה-GRG עורך גם מחקר על הזדקנות על ידי ראיונות עם בני מאה ואיסוף דגימות דם ו-DNA.

עד שנת 2015, קבוצת המחקר לגרונטולוגיה מצאה הוכחות לגיל מעל גיל מאה עבור יותר מ-2,000 איש.

## קישורים חיצוניים
* 

* 


## ראו גם
* אריכות חיים
* גרונטולוגיה

## הערות שוליים

קטגוריה:גרונטולוגיה
אלכסנדר ויילי

**אלכסנדר ויילי** (באנגלית: **Alexander Wiley**; 26 במאי 1884 – 26 באוקטובר 1967) היה פוליטיקאי אמריקאי שכיהן ארבע קדנציות כחבר הסנאט של ארצות הברית מטעם מדינת ויסקונסין בין השנים 1939 ל-1963. כאשר עזב את הסנאט, הוא היה חבר המפלגה הרפובליקנית הבכיר ביותר בסנאט.

## ביוגרפיה
ויילי נולד ב-26 במאי 1884 בצ'יפווה פולס שבוויסקונסין. את לימודיו האקדמיים עשה במכללת אוגסבורג שבמינסוטה ובאוניברסיטת מישיגן שבעיר אן ארבור. בשנת 1907 סיים תואר במשפטים באוניברסיטת ויסקונסין–מדיסון, ובאותה שנה הוסמך לעריכת דין. בין השנים 1909–1915 כיהן כתובע המחוזי של מחוז צ'יפווה.

בשנת 1936 התמודד כמועמד הרפובליקני לתפקיד מושל ויסקונסין, אך הפסיד לפיליפ לה פולט ולמפלגה הפרוגרסיבית החדשה של ויסקונסין, שפרשה מהמפלגה הרפובליקנית שנתיים קודם לכן. בשנת 1938 נבחר לסנאט של ארצות הברית: תחילה גבר על שופט בית הדין למיסים, סטיבן ג’. מקמהון, וזכה במועמדות הרפובליקנית, ולאחר מכן הביס את הסנאטור הדמוקרטי המכהן, פרנסיס רייאן דאפי. בשנת 1944 התמודד מולו בפריימריז הרפובליקניים קפטן ג'וזף מקארתי מחיל הנחתים, אך ויילי ניצח הן בפריימריז והן בבחירות הכלליות. באותן שנים היה ויילי בעל עמדות בדלניות במדיניות החוץ, וביחד עם מושל המדינה וולטר סמואל גודלנד תמך במועמד הרפובליקני לנשיאות, תומאס דיואי, מול הנשיא המכהן פרנקלין דילאנו רוזוולט. דיואי אמנם ניצח בוויסקונסין, אך הפסיד במישור הארצי.

ויילי נבחר מחדש לסנאט בשנים 1950 ו־1956. בפריימריז של 1956 התמודד מולו חבר בית הנבחרים של ארצות הברית גלן רוברט דייוויס, אך ויילי גבר עליו. ויילי הצביע בעד חוקי זכויות האזרח של 1957 ושל 1960, וכן בעד התיקון ה-24 לחוקת ארצות הברית. בשנת 1962 ניסה להיבחר לתקופת כהונה חמישית, אך הפסיד למושל גיילורד נלסון, דמוקרטי ליברלי. בכך היה ויילי הרפובליקני האחרון שכיהן כסנאטור מוויסקונסין, עד שנבחר בוב קאסטן בשנת 1981.

במהלך כהונתו בסנאט כיהן בתפקידים בולטים, בהם יושב־ראש ועדת החוץ וועדת המשפטים.

ויילי נפטר ב-26 באוקטובר 1967 בג'רמנטאון שבפנסילבניה, בגיל 83. הוא נטמן בבית העלמין פורסט היל בצ’יפווה פולס. במהלך חייו היה חבר במספר ארגונים, ובהם הבונים החופשיים, מסדר אבירי המקדש, ועוד.

## קישורים חיצוניים

*
* 

קטגוריה:אמריקאים ילידי ויסקונסין
קטגוריה:בוגרי אוניברסיטת אאוגסבורג
קטגוריה:בוגרי בית הספר למשפטים באוניברסיטת ויסקונסין–מדיסון
קטגוריה:בוגרי אוניברסיטת מישיגן
קטגוריה:חברי הסנאט של ארצות הברית מוויסקונסין
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1884
קטגוריה:אמריקאים שנפטרו ב-1967
רוברט סטנפילד

**רוברט נלסון סטנפילד הבן** (באנגלית: **Robert Nelson Stanfield Jr**; 9 ביולי 1877 – 13 באפריל 1945) היה פוליטיקאי רפובליקני אמריקאי וחוואי מאורגון, שכיהן בבית הנבחרים של אורגון (1912–1918), ובכלל זה כיושב הראש (1917–1918), ולאחר מכן נבחר לכהן כחבר הסנאט של ארצות הברית מטעם אורגון (1921–1927).

## ביוגרפיה
### ראשית חייו
סטנפילד נולד ליד העיר אומטילה, במזרח אורגון, ב־9 ביולי 1877. הוא היה בנם הבכור של הארייט ת'נקספול טאונסנד ושל רוברט נ. סטנפילד האב, בעל עסק להסעת נוסעים ומשלוחים. הוא חי באומטילה עד שנת 1882, אז עברה משפחתו לפנדלטון, שם ניהל אביו עסק להובלת מטענים. בשנת 1885 עברה המשפחה לחווה לשעבר של ביול אטווד על נהר באטר קריק, סמוך לאקו שבאורגון. לאחר המעבר למד תחילה בבית הספר תומסון ולאחר מכן בבית הספר של באטר קריק, שנבנה על קרקע שתרם אביו לרשות המקומית.

בסתיו 1895 נרשם לבית הספר הציבורי של המדינה בעיר הסמוכה וסטון. לימודיו נקטעו בעקבות מות אביו ב־15 באפריל 1896. בשנת 1897 עזב את לימודיו לאחר שנתיים בלבד, ונטל לידיו את ניהול חוות סטנפילד בבאטר קריק מידי אמו. מן החווה המקורית פיתח יחד עם אחיו מערך חוות גדול לגידול בעלי חיים. בנוסף, עסק בבנקאות בערים אקו ובייקר. תחילה גידל בקר ובהמשך התמקד בעיקר בגידול צאן. במהלך מלחמת העולם הראשונה הוערך כי עדריו כללו כ־350,000 ראשי צאן – מה שהפך אותו לגדול מגדלי הצאן בעולם.

### קריירה פוליטית
בשנת 1912 נבחר סטנפילד לבית הנבחרים של אורגון מטעם המפלגה הרפובליקנית, כנציג מחוז 22 שכלל את מחוזות מורו ואומטילה. הוא המשיך לכהן בבית הנבחרים עד 1917, ובמושב של אותה שנה שימש כיושב ראש הבית. בשנת 1918 התמודד מול צ'ארלס מקנרי על מועמדות המפלגה הרפובליקנית לסנאט של ארצות הברית, אך הפסיד בפריימריז במאי.

ב־1920 נבחר סטנפילד לסנאט של ארצות הברית, וכיהן בו מ־4 במרץ 1921 ועד 3 במרץ 1927. במהלך כהונתו עמד בראש ועדת בחינת ענפי שירות המדינה (בקונגרס ה־68) וחבר בוועדת הקרקעות הציבוריות והסקרים (בקונגרס ה־69). הוא היה הראשון להביא את דיוני הוועדה בנושא שימוש בקרקעות ציבוריות אל המדינות המערביות עצמן. לדבריו, הישגו הגדול ביותר היה הקמת סכר אוויה ופרויקטי ההשקיה במחוז מלהור – מן המיזמים הראשונים להשבת קרקעות מדבריות לעיבוד.

סטנפילד היה ידוע באופיו הקשוח והישיר. בתקופת "חוק היובש" נעצר בעקבות קטטת שיכורים בבר בעיר בייקר, אורגון. כשניסה להיבחר מחדש, יריביו המרכזיים היו ארגון נשות הנוצריות למתינות (WCTU) והקו קלוקס קלאן, ובסופו של דבר בסיס תומכיו – בעיקר בוקרים מעריצים – לא הצליח להחזירו לסנאט.

### אחרית חייו
בשנת 1926 התמודד שוב על מועמדות המפלגה הרפובליקנית לסנאט, אך הפסיד בבחירות המקדימות לפרדריק סטיוור. בהמשך ניסה להיבחר כמועמד עצמאי, אך הפסיד שוב לסטייוור. בשנת 1928 ניסה להתמודד בבחירות המקדימות למועמדות לבית הנבחרים של ארצות הברית – וגם שם הובס.

לאחר פרישתו מהחיים הפוליטיים שב לאורגון לעסקיו הקודמים. סטנפילד נפטר בוויזר שבאיידהו, ב־13 באפריל 1945, בגיל 67. הוא נטמן בבית העלמין הילקרסט. הותיר אחריו את אשתו, אינז היל, ובת אחת בשם ברברה.

## קישורים חיצוניים

*
* 

קטגוריה:אמריקאים ילידי אורגון
קטגוריה:חברי הסנאט של ארצות הברית מאורגון
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1877
קטגוריה:אמריקאים שנפטרו ב-1945